Ind vs Aus: एडिलेड वनडे में MS धोनी की पारी की विराट कोहली ने इस अंदाज में की तारीफ..  
कहा, धोनी की यह पारी रही क्‍लासिक
निश्चित रूप से वे टीम का हिस्‍सा रहेंगे
उन्‍होंने मैच को शानदार तरीके से खत्‍म किया
ऑस्‍ट्रेलिया के खिलाफ (India vs Australia) एडिलेड वनडे (Adelaide ODI) में महेंद्र सिंह धोनी (MS Dhoni) ने मैच जिताऊ पारी खेलकर उन आलोचकों को करारा जवाब दिया तो उन्‍हें शॉर्टर फॉर्मेट की भारतीय टीम से बाहर करने की आवाज बुलंद किए हुए थे. मैच में धोनी ने 54 गेंदों पर नाबाद 55 रन बनाए और मैच में विजयी शॉट उनके ही बल्‍ले से निकला. मैच के आखिरी ओवर में भारतीय टीम को जीत के लिए सात रन चाहिए थे और पहली ही गेंद पर छक्‍का जड़कर धोनी ने यह काम आसान कर दिया. अगली गेंद पर सिंगल लेकर उन्‍होंने जीत की औपचारिकता को पूरा किया. मैच के बाद भारतीय टीम के कप्तान विराट कोहली (Virat Kohli) ने 'माही' की इस पारी को 'क्लासिक' बताया है. मैच में शतक जमाने वाले कोहली ने कहा कि धोनी (MS Dhoni)  निश्चित ही आने वाले दिनों में टीम का हिस्सा रहेंगे.
Legends don't need to prove their worth to anyone. Great display of class and temperament by Mahi bhai @msdhoni and @imVkohli
Congratulations on the win!#AUSvIND
15 जनवरी को एडिलेड का वनडे शतक.., विराट कोहली के लिए यह है लकी डेट, जुड़ा है यह संयोग 
धोनी (MS Dhoni)  की तारीफ करते हुए विराट कोहली (Virat Kohli) ने कहा, "इस बात में कोई दोराय नहीं है कि वह (धोनी) आने वाले समय में टीम का हिस्सा होंगे. उनकी पारी क्लासिक थी. उन्होंने मैच को आखिर तक ले जाकर शानदार अंदाज में खत्‍म किया. उन्होंने आखिरी के ओवर बड़े शॉट खेलने के लिए बचाकर रखे." टीम इंडिया के कप्‍तान ने कहा, "आपको अपने आप को आगे लाने के लिए छोटे-छोटे पहलूओं की जरूरत होती है और मैं यही कर रहा था." भारतीय टीम के कप्तान ने तेज गेंदबाज भुवनेश्वर कुमार की भी तारीफ की जिन्होंने अंतिम ओवरों में ऑस्ट्रेलिया को रन नहीं बनाने दिए.
#INDvsAUS good innings by our captian @imVkohli and our mahi bhai forwarding for the last game @msdhoni@BhuviOfficial